दुबई में नौकरानी ने मालिक के गुप्तांग काट डाले  
दुबई में 20 वर्षीय एक इथोपियाई नौकरानी ने 70 वर्षीय अपने मालिक के रोज-रोज के बुरे बर्ताव से तंग आकर उसके गुप्तांग काट डाले।
दुबई में 20 वर्षीय एक इथोपियाई नौकरानी ने अपने मालिक के रोज-रोज के बुरे बर्ताव से तंग आकर उसके गुप्तांग काट डाले। पुलिस ने बताया कि नौकरानी ने मसाज के लिए जोर दिए जाने पर अपने 70 वर्षीय मालिक का गुप्तांग काट दिया।  7 डेज ने दुबई पुलिस के अधिकारियों के हवाले से बताया कि इस व्यक्ति ने पुलिस को बुलाया। पुलिस ने देखा कि उसके अंग से बहुत अधिक खून निकल रहा है। इस व्यक्ति ने पुलिस को बताया कि यह महिला अपना आपा खो बैठी थी।  पुलिस अधिकारी ने बताया कि वहीं, महिला ने आरोप लगाया है कि वह व्यक्ति उसके साथ बुरा बर्ताव करता था और उसे परेशान करता था। वारदात के दिन इस व्यक्ति ने उसे मसाज करने को कहा, जिसपर वह गुस्सा हो गई। उसने रसोई घर से चाकू लाकर इस व्यक्ति पर हमला कर दिया।